FORTH จ๋อย กำไร Q3/59 ลดลง 25% มาที่ 95.30 ลบ.
FORTH จ๋อย กำไร Q3/59 ลดลง 25% มาที่ 95.30 ลบ. จากปีก่อนมีกำไร 127.47 ลบ. หลังกำไรขั้นต้นจากธุรกิจโทรคมนาคม-ธุรกิจเทคโนโลยีลดลง ขณะที่ 9เดือนแรกมีกำไรอยู่ที่ 290.89 ลบ. ลดลง 14% จากปีก่อนมีกำไร 336.30 ลบ.
14 พ.ย. 2559

บริษัท ฟอร์ท คอร์ปอเรชั่น จำกัด (มหาชน) หรือ FORTH รายงานผลการดำเนินงานไตรมาส 3/59 สิ้นสุดวันที่ 30 ก.ย.59 (รวมบริษัทย่อย) มีกำไรสุทธิ 95.30 ล้านบาท หรือมีกำไรสุทธิ 0.10 บาทต่อหุ้น ลดลง 25% จากช่วงเดียวกันของปีก่อนที่มีกำไรสุทธิ 127.47 ล้านบาท หรือมีกำไรสุทธิ 0.13 บาทต่อหุ้น
ทั้งนี้ผลการดำเนินงานในไตรมาสดังกล่าวมีกำไรลดลงเนื่องจากบริษัทมีกำไรขั้นต้นจากธุรกิจโทรคมนาคมและธุรกิจเทคโนโลยีลดลง
ขณะที่ ผลการดำเนินงานช่วง 9 เดือนแรกมีกำไรสุทธิ 290.89 ล้านบาท หรือ 0.30 บาทต่อหุ้น ลดลง14% จากช่วงเดียวกันของปีก่อนที่มีกำไรสุทธิ 336.30 ล้านบาท หรือ 0.35 บาทต่อหุ้น